L 311/40 Den Europæiske Unions Tidende 26.11.2005 KOMMISSIONENS BESLUTNING af 25. november 2005 om ændring af beslutning 2003/322/EF for så vidt angår fodring af visse ådselædende fugle med kategori 1-materiale (meddelt under nummer K(2005) 4521) (Kun den franske, den græske, den italienske, den portugisiske og den spanske udgave er autentiske) (2005/830/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestem- melser for animalske biprodukter, som ikke er bestemt til konsum (1), særlig artikel 23, stk. 2, litra d), og ud fra følgende betragtninger: (1) I Kommissionens beslutning 2003/322/EF af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår fodring af visse ådselædende fugle med kategori 1-mate- riale (?) er der fastsat betingelser for visse medlemsstaters tilladelse til at fodre truede eller beskyttede arter af ådse- lædende fugle. (2) I overensstemmelse med nævnte beslutning og for at holde risikoen for spredning af transmissible spongiforme encephalopatier (TSE) under kontrol skal kroppe af kvæg, får og geder, som man agter at give som foder, være TSE- testet med et negativt resultat, inden de anvendes. (3) — For at gøre det lettere at skaffe foder til truede eller beskyttede arter bør testkravene vedrørende dyrekroppe, der anvendes som foder, bringes på linje med specifika- tionerne i Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier ?), samtidig med at andelen af fåre- og gedekroppe, der skal udtages prøver af, begrænses. (4) — Det bør fortsat være forbudt at anvende dyrekroppe, der er TSF-testet med et positivt resultat, til foder. (5) — Beslutning 2003/322/EF bør derfor ændres i overens- stemmelse hermed. (6) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Del B, punkt 3, litra b), i bilaget til beslutning 2003/322/EF affattes således: »b) sikre, at kroppe af kvæg og mindst 4 % af kroppe af får og geder, som man agter at give som foder, er blevet testet som led i det TSE-overvågningsprogram, der gennemføres som angivet i bilag II til forordning (EF) nr. 999/2001, med et negativt resultat, inden de anvendes som foder«. Artikel 2 Denne beslutning anvendes fra den 1. december 2005. Artikel 3 Denne beslutning er rettet til Den Hellenske Republik, Konge- riget Spanien, Den Franske Republik, Den Italienske Republik, Republikken Cypern og Den Portugisiske Republik. Udfærdiget i Bruxelles, den 25. november 2005. På Kommissionens vegne Markos KYPRIANOU Medlem af Kommissionen () EFT L 273 af 10.10.2002, s. 1. Senest ændret ved Kommissionens forordning (EF) nr. 416/2005 (EUT L 66 af 12.3.2005, s. 10). (?) EUT L 117 af 13.5.2003, s. 32. Ændret ved beslutning 2004/455/EF (EUT L 156 af 30.4.2004, s. 45). Berigtiget i EUT L 202 af 7.6.2004, s. 31. () EFT L 147 af 31.5.2001, s. 1. Senest ændret ved Kommissionens forordning (EF) nr. 1292/2005 (EUT L 205 af 6.8.2005, s. 3).